《仙姑碥》
清代·赵福云

画眉啼春山木香，懒云窈窕扶红墙。妆楼一角夕阳冷，宝镜摇魂堕蟾影。

双蛾扫绿参差光，苔痕绣蚀轻罗裳。银波湿地花枝舞，珠泪横斜织秋雨。

刺天石骨青嶙峋，螺旋蚁折愁行人。芙蓉劈碎断厓裂，倒卷银河千尺雪。

灵风飒飒回蜺旌，夜半月落金鸡鸣。

作者简介：赵福云，字耦村，浙江山阴人。有《三惜斋诗集》。